משרד הביטחון/היבטים בשימוש בכלי רכב לנהיגה עצמית במשרד הביטחון ובצה_ל

 ♦ . .מבוא .נהיגה עצמית במשרד הביטחון (להלן - משהב"ט) ובצה"ל נעשית בעיקר בכלי רכב שמשהב"ט רוכש, שוכר או חוכר לתקופה קצובה בשיטת ליסינג תפעולי 9 (להלן- ליסינג) עבורו ועבור צה"ל . על פי נתוני אגף מבצעים לוגיסטיים ונכסים (להלן - אמו"ן) שבמשהב"ט, ביוני 2012 כללה מצבת כלי הרכב לנהיגה עצמית (להלן- כלי רכב) במשהב"ט 431 כלי .__________________ .9 חכירת כלי רכב מחברת ליסינג, על פי רוב לתקופה של 36 חודשים. דוח זה אינו מתייחס להיבטים בהתקשרות עם חברות ליסינג. 28 דוח שנתי63ב .רכב: 270 (%63 ) בבעלות משהב"ט, ו-155 (%36 ) שכורים10 .277 (%64 ) כלי רכב מכלל המצבה שימשו ככלי רכב צמודים11 ,93 שימשו ככלי רכב איגום12 ו-61 שימשו ככלי רכב יחידתיים13. על פי הוראת אמו"ן14 , שעניינה העמדת רכב לביצוע תפקיד (להלן - הוראת אמו"ן), סמנכ"ל וראש אמו"ן קובע את הזכאות לשימוש בכלי רכב, והחטיבה לתחבורה באמו"ן אחראית להקצאתם לעובדים. על פי נתוני אגף הטכנולוגיה והלוגיסטיקה בצה"ל (להלן - אט"ל), באוקטובר 2011 כללה מצבת כלי הרכב בצה"ל כ- 14,240 כלי רכב: כ-72% מהם בליסינג, כ-18% מהם כלי רכב שמשהב"ט רכש עבור צה"ל וכ-10% מהם כלי רכב שהמשרד שכר עבור צה"ל. כ-520 מכלי הרכב השכורים הם כלי רכב צמודים15 וכ-890 הם כלי רכב משימתיים16. אט"ל נושא באחריות מטה לניהול משק כלי הרכב בצה"ל. בתקופה ספטמבר 2011 עד יוני 2012 בדק משרד מבקר המדינה היבטים בשימוש בכלי רכב במשהב"ט ובצה"ל. במשהב"ט נבדקו: קביעת הזכאות לכלי רכב צמודים; המכרז שהוא ערך בשנת 2011 לשכירת כלי רכב; חלופות להתקשרות בנוגע לכלי רכב לתקופות ארוכות וה פיקוח והבקרה על שימוש בכלי רכב איגום ובכלי רכב יחידתיים. בצה"ל נבדקו: השימוש בשוברים למתן כלי רכב שכורים למפקדי חטיבות (להלן - מח"טים) ולמפקדי גדודים (להלן - מג"דים) במילואים ואכיפת דוחות חניה לכלי רכב שבשימוש צה"ל. הביקורת נערכה במשהב"ט - באמו"ן, במינהל ההרכשה והייצור (להלן - מנה"ר) ובאגף הכספים (להלן - אכ"ס); בצה"ל - באט"ל, באגף כוח אדם (להלן - אכ"א) ובמפקדת הפרקליט הצבאי הראשי (להלן - מפצ"ר). .קביעת הזכאות לכלי רכב צמודים במשהב"ט .המ"ב א' קובעת שאמו"ן יפרסם נהלים פנימיים לצורך יישומה, ובין היתר, לצורך קבלת כלי רכב לשימוש העובדים. בהוראת אמו"ן נקבע, ש"זכאות לשימוש ברכב המשרד נקבעת ע"י סמנכ"ל ור' אמו"ן". בהוראה הוגדרו שתי קטגוריות לקביעת זכאות לרכב צמוד לעובדים לביצוע תפקידים: כחלק מתנאי עבודתו של העובד - בתפקידים של ראשי אגפים, מקביליהם ועוזרי שר הביטחון, או מתוקף תפקיד המחייב ניידות גבוהה. בתיקון להוראת אמו"ן מדצמבר 2010 הושמטו שתי .__________________ .10 בנוסף כללה המצבה שישה כלי רכב שאולים ממינהל הרכב הממשלתי. 11 על פי הוראת משהב"ט שעניינה "שימוש בכלי רכב ממשלתי במשהב"ט" (להלן - המ"ב א'), כלי רכב צמוד הוא כלי רכב ממשלתי שהוצמד לשימושו של בעל תפקיד במשהב"ט, כחלק מתנאי עבודתו של עובד, באישור הגורם המוסמך במשרד, ושבגינו מחויב העובד בזקיפת הטבה למשכורתו כמתחייב מהוראות החשב הכללי של משרד האוצר. 12 על פי המ"ב א', כלי רכב איגום הוא כלי רכב ממשלתי שאינו צמוד דרך קבע לעובד מסוים ומשמש את אגפי המשרד, בהתאם לצורך. 13 על פי המ"ב א', כלי רכב יחידתי הוא כלי רכב ממשלתי מהאיגום המשרדי, המשמש דרך קבע לצורכי העבודה של קבוצת עובדים באגף מסוים. 14 הוראה מאוגוסט 1993 , שעודכנה מספר פעמים ולאחרונה בדצמבר 2010. 15 כלי רכב הניתנים לשימוש אישי על פי הגדרת הזכאות שקבע אגף כוח אדם שבמטכ"ל. 16 כלי רכב שצה"ל מקצה למשימות ייעודיות, בהתאם לתכנית עבודה שנתית. משרד הביטחון 29 . קטגוריות אלה, ונקבע רק, כי "ראש אגף/יחידה, הסבור כי לעובד באגף/יחידה דרוש רכב צמוד/אישי או אישי/יחידתי לצרכי מילוי תפקידו, יעביר בקשתו המנומקת בכתב אל הסמנכ"ל וראש אמו"ן. הבקשה תכלול פירוט מדויק ומלא של דרישות המשרה, כולל המקומות אותם יידרש העובד לפקוד לצורך ביצוע תפקידו". בביקורת עלה, כי סמנכ"ל וראש אמו"ן, מר בצלאל טרייבר, לא תיעד את הבקשות להצמדת רכב שקיבל בשנת 2011 ואת נימוקי החלטותיו. סמנכ"ל וראש אמו"ן העביר למשרד מבקר המדינה את רשימת העובדים שהוצמדו להם כלי רכב, ורק לגבי חלק מהעובדים צירף את תיעוד החלטתו לאשר את הזכאות, אך גם זאת ללא הנמקות. סמנכ"ל וראש אמו"ן הסביר, כי הבקשות ברובן הוגשו בדואר אלקטרוני, וכי הוא לא שמר את מסמכי הבקשה ולא תיעד את ההנמקות להחלטותיו. עוד עלה בבי קורת, כי שני עובדים שהוצמד להם רכב מתוקף תפקידם כעוזרי מנכ"ל משהב"ט, ממשיכים להחזיק בו אף שסיימו את תפקידם כעוזרי מנכ"ל (עובד אחד באוקטובר 2008 ועובד נוסף בדצמבר 2011 ), בלי שהועברה אל סמנכ"ל וראש אמו"ן בקשה להמשך החזקתם בכלי רכב צמוד. משרד מבקר המדינה מעיר, כי קביעת הזכאות להצמדת כלי רכב, כפי שנעשית במשהב"ט - ללא אמות מידה, על ידי גורם יחיד, וללא תיעוד ההנמקות להחלטות - אינה עולה בקנה אחד עם כללי מינהל תקין. על כן, על הנהלת משהב"ט, ובראשה מנכ"ל המשרד, לפעול להסדרת הנושא בכללותו. על הסדרה זו בין היתר להתייחס לכך שהבקשה להצמדת כלי רכב תיבחן על ידי ועדה משרדית שתמונה לצורך זה, ובהתאם לבקשה מפורטת ומנומקת שתוגש לוועדה. על הבקשה להיבחן על פי אמות מידה ברורות, הקובעות גם את היקף הנסיעות המזכה בהצמדה תפקודית של כלי רכב. בנוסף לכך, יש להקפיד שסמוך לסיום תפקידו של עובד, הזכאי לרכב צמוד, תימסר הודעה לוועדה, כדי שתבחן שוב את זכאותו לרכב בתפקידו החדש. עוד מעיר משרד מבקר המדינה, כי יש להקפיד על שמירת מסמכים המתעדים את הנימוקים לאישור או לדחיית הבקשות להצמדת כלי רכב לעובדים, כדי לאפשר בקרה על ההחלטות שהתקבלו. בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי על פי הנחיית מנכ"ל משהב"ט, הוקמה ועדה בראשות סמנכ"ל וראש אגף מינהל ומשאבי אנוש, שקבעה קריטריונים לקבלת כלי רכב צמוד, והיא האחראית על הנושא; וכי הוראות משהב"ט עודכנו בהתאם. בבדיקה עלה, כי בהתאם לנאמר בהתייחסות מספטמבר 2012 ', המ"ב א אכן עודכנה (בספטמבר 2012 ), אולם בהוראה המעודכנת לא נקבעו אמות מידה לזכאות לכלי רכב צמוד. עוד עלה בביקורת, כי הוראת אמו"ן בנושא טרם עודכנה. 30 דוח שנתי63ב .מכרז לשכירת כלי רכב .הוראת החשב הכללי (להלן - החשכ"ל) שעניינה התקשרויות ורכישות, קובעת, כי ככלל, התקשרות משרד ממשלתי לביצוע עבודה או לרכישת שירותים תיערך "במכרז באופן שקוף ככל הניתן בנסיבות העניין, הוגן ושוויוני, המבטיח את מירב היתרונות לעורך המכרז". ביוני 2011 פרסם משהב"ט מכרז פומבי לשכירת כלי רכב מסוגים שונים עבור צה"ל ומשהב"ט, שתוקפו עד אוגוסט 2012 , עם אופציה להארכה של עד 22 חודשים נוספים (להלן - המכרז). ב- 29.6.11 .קבעה ועדת המכרזים של אמו"ן שלוש חברות זוכות משך תקופת ההשכרה מהווה מרכיב בקביעת תעריף השכירות, והמקובל הוא שככל שתקופת ההשכרה ארוכה יותר התעריף בחישוב יומ י נמוך יותר. יצוין, כי הנתח העיקרי של כלי הרכב השכורים מיועד לשימוש צה"ל. בינואר 2011 , לקראת פרסום המכרז, העביר צה"ל למשהב"ט מסמך עם דרישותיו מהמכרז, ובו קבע, בין יחולק לשלוש תקופות שכירות: יומית, חודשית ]סוג רכב [ היתר, כי "כל מתאר ולתקופה של שנה ומעלה", וכי "כל חברה תהיה רשאית להגיש הצעה למתאר אחד בתקופת שכירות אחת או יותר". בביקורת עלה, כי על אף האמור, המכרז שפרסם משהב"ט התייחס לשתי תקופות שכירות בלבד - יומית ושנתית, בלי דרישה לקבל הצעת מחיר לשכירות חודשית. כתוצאה מכך, משלם משהב"ט לחברות ההשכרה תעריף יומי גם כשהוא שוכר כלי רכב לתקופות של מספר חודשים עד שנה, ובכך מטיל עצמו, ובמיוחד על צה"ל, הוצאות מיותרות. יצוין, כי לאמו"ן אין נתונים המאפשרים לאמוד את תשלום היתר שנגרם מכך. לשם השוואה יצוין, כי במכרז של החשכ"ל ל"שכירת רכב בארץ" (להלן - מכרז החשכ"ל), שתוקפו מאוגוסט 2010 עד אוגוסט 2012 , נקבעו תעריפים הן להשכרה יומית והן להשכרה חודשית, והתעריפים להשכרה חודשית נמוכים בכ- 10%-48% .מהתעריפים על בסיס השכרה יומית בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי אט"ל שותף "בכל הליך המכרז, כולל אישורו הסופי בטרם פרסומו" (ההדגשה במקור). .חלופות להתקשרות לתקופות של שנה ומעלה .מצבת כלי הרכב של משהב"ט כוללת ברובה כלי רכב שהם בבעלותו. בעתות של מצוקה תקציבית, במקום לרכוש כלי רכב נוספים, שוכר משהב"ט כלי רכב לתקופה ארוכה, והם מיועדים לשימוש ככלי רכב צמודים לבעלי תפקידים וליחידות המשרד השונות. משרד הביטחון 31 . ביוני 2011 פרסם משהב"ט שני מכרזים: האחד לשכירת כלי רכב והשני לחכירה בשיטת הליסינג. בספטמבר 2011 ערך אט"ל השוואה בין המחיר שנקבע במכרז בשיטת הליסינג ובין המחיר שנקבע במכרז לשכירת כלי רכב (לתקופה של שנה ומעלה). ההשוואה העלתה, כי לגבי סוג הרכב העיקרי שמקצה משהב"ט לעובדיו - רכב בנפח מנוע של 1,600 סמ"ק- שיטת הליסינג הייתה זולה בכ-%14 בהשוואה לשכירות17 .. אט"ל העביר את מסמך ההשוואה גם למשהב"ט בין יוני 2011 ליוני 2012 עלה מספר כלי הרכב הצמודים במשהב"ט מ -260 ל- 276 , מהם 11 כלי רכב שמשהב"ט שכר (ובכך הגיע מספרם של כלי הרכב השכורים ל-155 .) וחמישה שרכש בביקורת עלה, כי גם לאחר שהתברר למשהב"ט (מבדיקת אט"ל), שחלופת הליסינג זולה בהשוואה לשכירות, הוא המשיך לשכור עבור עובדיו כלי רכב לתקופה העולה על שנה, ולא השתמש באפשרות החכירה בליסינג. על פי חישוב 18 שערכו נציגי משרד מבקר המדינה עלה, כי כתוצאה מכך שילם משהב"ט לחברות ההשכרה כ- 340,000 ש"ח מעבר לסכום שיכול היה לשלם בשיטת הליסינג לשנה בגין כלי רכב ששכר לתקופה של שנה ומעלה. בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי יבחן את הכדאיות של מעבר לשיטת הליסינג בנוגע לכלי רכב עבור משהב"ט. .הפיקוח והבקרה על השימוש בכלי רכב איגום ובכלי רכב יחידתיים במשהב"ט .מצבת כלי הרכב במשהב"ט כוללת כאמור גם רכבי איגום ורכבים יחידתיים. בהמ"ב א' ובהוראת אמו"ן19 נקבע, בין היתר, כי עובד המקבל השתתפות בהוצאות רכבו הפרטי, רשאי לנהוג ברכב איגום או רכב יחידתי לא יותר מפעם אחת בשבוע ולא יותר מחמש פעמים בחודש, וכי שימוש מעל חמש פעמים בחודש מחייב זקיפת הטבה למשכורת. ההוראות האמורות מחייבות רישום כרטיס עבודה מפורט ומלא של כל הנסיעות המבוצעות ( פרטי כל נסיעה, לרבות המיקום של נקודת המוצא ויעד הנסיעה, המרחק בין יעדי הנסיעה ומשך זמן הנסיעה וכן מטרת הנסיעה). בשנים 2009 ו- 2010 ערך אכ"ס ביקורת שבה נבדקו, בין היתר, השימוש ברכבי איגום וברכבים יחידתיים ויישום כללי המס בנוגע לרכבים אלה. ביקורת זו העלתה ליקויים רבים בעיקר בנוגע לכלי רכב שהיו ביחידות משהב"ט, ולהלן עיקרם: שימוש .__________________ .17 במכרז הקודם של משהב"ט משנת 2008 , המחיר בשיטת הליסינג היה גבוה בהשוואה לשכירת רכב (לתקופה של שנה ומעלה). 18 הפרש בין מחיר השכירות לשנה למחיר הליסינג לשנה בנוגע ל-75 כלי רכב (בנפח מנוע 1,600 סמ"ק) שמשהב"ט שכר בשנת 2011 .לתקופה של שנה ומעלה 19 הכללים בהמ"ב א' ובהוראת אמו"ן מבוססים על הוראות התכ"ם בדבר השימוש בכלי רכב איגום ומיסוי שכר. 32 דוח שנתי63ב .ברכב מעל מספר הפעמים המותר ללא חיוב בזקיפת הטבה למשכורת, שימוש ברכב בסופי שבוע, ערבי חג וחגים שלא לצורכי עבודה וללא ביצוע של זקיפת הטבה ואי -מילוי כרטיסי רכב כנדרש. עוד העלה אכ"ס, כי הח טיבה לתחבורה באמו"ן לא קיימה פיקוח ובקרה על השימוש בכלי הרכב ביחידות השונות - לא בנוגע לזהות הנהגים המשתמשים ברכב ולא בנוגע לשימוש שהם עושים בכלי הרכב. על פי נתוני אמו"ן, ביוני 2012 הוקצו61 מבין154 רכבי איגום של משהב"ט לאגפי משהב"ט. בבדיקה שערכו נציגי משרד מבקר המדינה נבחרו אקראית 14 כלי רכב איגום, ונבחנו הרישומים בכרטיסי העבודה שלהם לספטמבר 2011 . בבדיקה נמצאו ליקויים באופן הרישום בכרטיסי העבודה, בדומה לאלה שעלו בביקורות שערך אכ"ס. נמצא, כי חלק מהליקויים שעלו בביקורת אכ"ס עדיין היו קיימים בעת הביקורת של משרד מבקר המדינה. ליקויים אלה מצביעים, בין היתר, על פיקוח ובקרה לקויים, בעיקר על השימוש בכלי רכב יחידתיים, הנמסרים לשימושם של אגפי משהב"ט. יצוין, כי כבר בדוח קודם בנושא מינהל הרכב הממשלתי 20 ציין מבקר המדינה, כי "חוסר הבקרה על השימוש ברכבי האיגום עלול להביא, בין היתר, לשימוש פרטי באותם כלי רכב על ידי עובדים שאינם זכאים לכך ולהתחמקות מתשלום המס בגין זקיפת שווי רכב צמוד". משרד מבקר המדינה מעיר, כי על אמו"ן לקיים פיקוח ובקרה כדרוש גם על השימוש בכלי רכב יחידתיים. בהתייחסותו מספטמבר 2012 הודיע אכ"ס למשרד מבקר המד ינה, כי בעקבות הביקורת שאכ"ס ערך בנושא רכבי איגום, קיבל חשב המשרד וראש אכ"ס החלטות לתיקון הליקויים. כמו כן, בהתייחסותו מספטמבר 2012 הודיע אמו"ן, כי "בימים אלו אנו נמצאים בתהליך הכנסת מערכת ניהול צי רכב ממוחשב, שתתן מענה לפיקוח והבקרה כאמור בדו"ח". .כלי רכב שכורים למח"טים ולמג"דים במילואים .צה"ל מקצה כלי רכב שכורים לאוכלוסיית המח"טים והמג"דים במילואים המבצעים תעסוקה מבצעית (להלן - תע"ם). אגף התכנון במטה הכללי (להלן - אג"ת) קובע את סוג הרכב ואת מספר ימי השכירות, לכל אחת מהאוכלוסיות האמורות; אט"ל מפרסם מדי שנה בשנה פקודה, ובה שיא להקצאת כלי רכב אלה (להלן - פקודת אט"ל). בשנת 2011 הקצה אט"ל לאוכלוסיות אלו כ- 12,100 ימי רכב שכור בהיקף כספי של 980,000 .ש"ח נוהל אט"ל שעניינו "העסקת רכב שכור לנהיגה עצמית מח"טים/מג"דים מיל' בשיטת הוואוצ'רים", מפרט את שיטת ההזמנה של כלי הרכב השכורים ואת אופן משיכתם והחזרתם (להלן - הנוהל). בנוהל נקבע, בין היתר, כי הפיקודים והזרועות ימסרו למח"טים ולמג"דים שוברי שכירת רכב בצירוף מכתב הסבר על השימוש ברכב והחובה למלא כרטיס עבודה על הנסיעות. עוד נקבע, כי המח"ט או המג"ד יזמין את הרכב ישירות מחב רות ההשכרה שזכו במכרז, והוא יקבל את הרכב .__________________ .20 ,מבקר המדינהדוח שנתי 61ב ( 2011 '), "הבקרה על שימוש ברכבי איגום", עמ590 . משרד הביטחון 33 . לאחר שימסור את שוברי ההשכרה, בהתאם למספר הימים שהוקצו לו, כאשר הם חתומים על ידיו, ויחתום על חוזה שכירות. כמו כן, לצורך ביצוע התשלום על ידי משהב"ט, חברת ההשכרה נדרשת להעביר את השוברים החתומים ואת חוזה שכירת הרכב לאט" ל כדי שיוכל לפתוח הזמנה במחשב ולהפיק תעודת משלוח, שתהווה אסמכתה לתשלום. 1 . שימוש לרעה בשוברים לשכירת רכב בביקורת עלה, כי קציני מילואים רבים מועסקים במגזר האזרחי בתנאי העסקה עם כלי רכב צמוד, ומעדיפים להשתמש ברכב זה גם במסגרת שירות המילואים, ואת הרכב השכור שהוקצה להם הם מעבירים לגורמים אחרים ביחידה. עוד עלה, כי ברוב המקרים כלי הרכב אינם נמשכים על ידי המח"טים או המג"דים עצמם, אלא על ידי גורם אחר תוך שימוש בייפוי כוח. כמו כן עלה, כי במהלך השנים נמצאו מקרים שבהם נעשה שימוש כפול בשוברים. כך למשל בשנים 2009 -2011 בעת שאט"ל ניסה לפתוח הזמנות במערכת הממוחשבת שלו כדי להפיק תעודות משלוח, התברר, כי בגין כ-55 שוברים נפתחו כבר הזמנות לתשלום. כיוון שכך, התעורר חשד שהשוברים שוכפלו והומצאו לחברת ההשכרה כשוברי מקור, ועל בסיסם נמסרו כלי רכב נוספים. יצוין, כי כתוצאה משכפול השוברים חויב משהב"ט בתשלומים עודפים לחברת ההשכרה. בעקבות המקרים האמורים נערכו מספר תחקירים באט"ל, וממצאי התחקירים הועברו לחקירת המשטרה הצבאית החוקרת 21 (להלן- מצ"ח). במהלך חקירת מצ"ח, שהתייחסה לזיוף שוברים בפיקוד הצפון, הודה רב סמל במילואים, כי בשנת 2009 זייף כ-30 שוברים שיועדו לקצין בדרגת סגן אלוף, ושבאמצעות השוברים המזויפים משך כלי רכב לצרכיו הפרטיים. בביקורת עלה, שגם לאחר שהתגלו מקרים שבהם נעשה שימוש לרעה בשוברים, אט"ל לא נקט צעדים לשיפור הפיקוח והבקרה על שוברים לשכירת כלי רכב למח"טים ולמג"דים. ראוי אפוא, שאט"ל יידרש לנושא, כדי למנוע הישנותם של מקרים כאלה. בהתייחסותו מספטמבר 2012 לממצאי הביקורת הודיע צה"ל למשרד מבקר המדינה, כי ביוני 2012 הועבר ניהול משק הרכב השכור לאחריות מרכז הובלה שבאט"ל, אשר לו ממשקי העבודה הנדרשים לביצוע פיקוח ובקרה כנדרש, וכי נעשית עבודה לבחינת אפשרות לניפוק כרטיס מגנטי אישי לבעלי זכאות. 2 . הבקרה על כרטיסי עבודה על פי פקודת מטכ"ל בנושא "רכב אזרחי שכור לידי צה"ל", דינו של רכב שכור הוא כדינו של רכב צבאי לכל דבר, לרבות החובות בנוגע לכרטיס עבודה. כאמור, גם נוהל אט"ל מחייב למלא כרטיס עבודה. באפריל 2012 ביקשו נציגי משרד מבקר המדינה מהמדור הרלוונטי בפיקוד המרכז דוגמאות של כרטיסי עבודה לכלי רכב שכורים שהיו בשימוש של מג"דים ומח"טים .__________________ .21 .במסגרת דוח זה לא נבדק הטיפול של מצ"ח במקרים אלה 34 דוח שנתי63ב .באוגדת איו"ש 22 במהלך שנת 2011 . כמענה לבקשה זו השיב קצין הרכב של כרט[ מפקדת אוגדת איו"ש, כי "לחטיבות אין תיעוד של כ"ע לכלים הנ"ל ]יס עבודה היות והמג"דים מושכים ישירות את הרכבים מחברת ההשכרה ולאחר סיום שירות מזכים את החברה ישירות בחברה". משרד מבקר המדינה מעיר לאט"ל ולפיקוד המרכז, כי עליהם להקפיד ולפקח על החובה למלא כרטיסי עבודה ועל שמירתם, כך שניתן יהיה לקיים בקרה על השימוש בכלי הרכב. .אכיפת דוחות חניה לכלי רכב שבשימוש צה"ל .להבדיל מדוח חניה הניתן לכלי רכב שבשימוש אזרחי, לרשות המקומית אין יכולת לאתר את הנוהגים בכלי רכב שבשימוש צה"ל , מאחר שבמכרז של משהב"ט עם חברות הליסינג וחברות ההשכרה שולבה הוראה ולפיה החברות לא ימסרו את פרטי המשתמש בכלי הרכב. כתוצאה מכך, רשויות מקומיות הסבו את הדוחות על שם המדינה. 1 . הטיפול של משהב"ט וצה"ל בתשלום חובות לרשויות מקומיות בשנת 2011 היו בידי משהב"ט דרישות תשלום מכ -1023 רשויות מקומיות בגין דוחות חניה שהושתו על כלי רכב שהיו בשימוש צה"ל במהלך השנים 1995 -2010 , ולא שולמו. על פי נתוני אכ"א, בינואר 2012 עמד ההיקף הכספי של דרישות אלה על כ -19 מיליון ש"ח. עד יוני 2012 הגיע משהב"ט להסכם עם שלוש רשויות מקומיות24 .בלבד ב- 2007 עתרה עיריית תל אביב -יפו (להלן - ת"א) לבג"ץ 25 בעקבות אי -תשלום חובות בהיקף של כ-25 מיליון ש"ח, בגין דוחות חניה של כלי רכב שהיו בשימוש צה"ל. בנובמבר 2007 הגיע עימה משהב"ט להסכם פשרה, שקיבל תוקף של פסק דין, שקבע בין היתר, כי משהב"ט יעביר לעיריית ת"א סך של 4 מיליון ש"ח בגין דוחות חניה שהוטלו על ידיה עד ליום 1.10.07 . בשנת 2009 העביר משה ב"ט לעיריית ת"א סכום זה (עוד בנושא הסכם הפשרה ראו להלן). בינואר 2010 פנה היועץ המשפטי למערכת הביטחון (להלן- היועמ"ש למעהב"ט), עו"ד אחז בן-ארי, לפרקליט הצבאי הראשי (להלן - פצ"ר) דאז, אלוף (במיל') אביחי .__________________ .22 באוגדה זו מתקיימת הפעילות המבצעית הרבה ב יותר בהשוואה לאוגדות האחרות בפיקוד המרכז. 23 לא כולל עיריית תל אביב-יפו. 24 .עיריית ירושלים, עיריית בני ברק ועיריית פתח תקווה 25 בג"ץ 1790/07 עיריית תל אביב -יפו נ' משרד הביטחון; צה"ל; היועץ המשפטי לממשלה; הפרקליט הצבאי; משרד הפנים; משרד התחבורה. משרד הביטחון 35 . מנדלבליט, בעניין אי-טיפולו של צה"ל בדוחות חניה שנרש מו לכלי רכב שבשימוש צה"ל. היועמ"ש למעהב"ט ציין, כי הושגה פשרה עם עיריית ירושלים על תשלום סך של 2.3 מיליון ש"ח במקום הסכום של 7.5 מיליון ש"ח שהיא דרשה, אלא שאז התברר, כי אין תקציב לתשלום קנסות אלה, ולפיכך הפשרה לא התממשה 26 . עוד ציין, כי לפי נתונים שאכ"א מסר לו, לא ננקטו כל צעדים כלפי חיילים שקיבלו דוחות חניה, והתוצאה היא שהקופה הציבורית נושאת בתשלום הקנסות, בלי אכיפה מקבילה כאמור, וכי עמדתו היא, כי יש למסור לרשות המקומית את פרטיו של מחזיק כלי הרכב, כדי שתשלום החוב ואכיפתו יהפכו לעניין בין הרשות ובין החייל עצמו, ללא מעורבותה של המדינה. עותק מפנייה זו הועבר גם למנכ"ל משהב"ט. במרץ 2010 השיב הפצ"ר דאז, כי הצעתו של היועמ"ש למעהב"ט להוציא את האכיפה מידי צה"ל בגין עברות אלה - אשר להן זיקה ישירה לשירות הצבאי - עלולה, לטעמו, להוות תקדים מסוכן לגבי אופן אכיפת עברות אחרות שבוצעו על ידי חיילים, וכי במסגרת סמכותו לעניין אכיפת הדין בצה"ל, אין בכוונתו לסטות מעיקרון-העל, ולפיו חייל שעבר עברה בעלת זיקה לצבא, ובכלל זה בתחום החניה, יעמוד בגינה לדין בפני גורם שיפוטי צבאי. בפגישת עבודה מאפריל 2010 בין מנכ"ל משהב"ט, מר אודי שני, לי ועמ"ש למעהב"ט נדונה, בין היתר, סוגיית דוחות החניה. המנכ"ל העיר, כי "התחושה היא שבצה"ל אפשר להיות עבריין מבלי לשלם על כך", וציין, כי הנושא יועלה במסגרת פגישת עבודה בינו לבין סגן הרמטכ"ל. בביקורת לא נמצא מסמך על כך שהנושא עלה בפגישת עבודה ביניהם. באפריל 2011 פנה היועמ"ש למעהב"ט ליועץ המשפטי לממשלה, עו"ד יהודה וינשטיין, וביקש את הנחיותיו נוכח דרישות תשלום של רשויות מקומיות, בגין דוחות שהוטלו בשנים האחרונות על כלי רכב שהיו בשימוש צה"ל. היועמ"ש למעהב"ט ציין, כי למרות מאמצי צה"ל לאכיפה משמעתית ומינהלתית, ממשיכים להגיע למשהב"ט דוחות חניה. עוד ציין, כי הוא סבור, כי "לא יתכן להמשיך ולשלם מתקציב משרד הביטחון את קנסות החניה של קציני צה"ל וחייליו". בדיון שנערך ביולי 2011 )בראשותה של המשנה ליועץ המשפטי לממשלה (אזרחי (להלן - משנה ליועמ"ש לממשלה), עו"ד שרית דנה, בהשתתפות נציגי משהב"ט, הפרקליטות הצבאית, משרד המשפטים ומשרד הפנים, סיכמה המשנה ליועמ"ש לממשלה, כי המדינה אינה צריכה לשאת במימון דוחות חניה של חיילים ומשרתי קבע, וסירובו של משהב"ט להתקשר בהסכמים עם רשויות מקומיות נוספות שלפיהם יישא משהב"ט גם בעתיד בתשלום חובות החני ה, מבוסס על טיעונים ראויים וענייניים. עוד ציינה, ש"יש לראות בחומרה שחרף חלוף השנים, הצבא לא סיים את היערכותו כך שהקופה הציבורית נדרשה לשאת במימון קנסות חניה של חיילים", וכי על צה"ל להפעיל אמצעי אכיפה כלפי מי שהשתמש ברכב שבגינו ניתן דוח חניה. זאת, בין השאר, על מנת להביא לכך שסכומי הכסף שבהם נושאת המדינה יוטלו על עוברי העברה ולא על תקציב המדינה. בסיכום הישיבה נקבע, כי כעבור שלושה חודשים יתקיים דיון מעקב כדי לבחון את התמורות שחלו; ואם יתברר, כי חלק משמעותי מדוחות החניה המוטלים על ידי הרשויות המקומיות אינם מטופ לים, צריך יהיה לבחון מחדש את דרך הטיפול הקיימת, שלפיה .__________________ .26 רק ביוני 2012 .העביר משהב"ט את הסכום שעליו סוכם לעיריית ירושלים 36 דוח שנתי63ב .שמותיהם של החיילים שעשו שימוש ברכב אינם מועברים לידיעת הרשות המקומית. בינואר 2012 נערך דיון מעקב בראשות המשנה ליועמ"ש לממשלה, בהשתתפות אותם הגורמים שהשתתפו בדיון הקודם. לאחר שנציגי צה"ל הציגו את ההיערכות שנעשתה לאכיפת דוחות חניה, סוכם, כי משהב"ט לא יישא בתשלומים של דוחות חניה שניתנו לאחר מאי 2011 , לרבות דוחות מעיריית ת"א, וכי בעוד שישה חודשים יתקיים דיון מעקב בו צה"ל ימסור נתונים בנוגע לאכיפת דוחות חניה. משרד מבקר המדינה מעיר, כי אכן חיילים ומשרתי קבע שעברו עברות חניה הם אלה החייבים לשאת במימון דוחות חניה ולא המדינה. עם זאת, אין להשלים עם קיומן של חובות לרשויות המקומיות בגין דוחות חניה משנים עברו. לכן, על משהב"ט לפעול ביתר שאת כדי להגיע להסדרי תשלומים בגין חובות העבר עם רשויות שהעבירו דרישות תשלום ואשר משהב"ט טרם הגיע עמן להסדרי פשרה, כשבמקביל צה"ל יקצה לכך מקורות תקציביים. 2 . הטיפול של צה"ל באכיפת דוחות חניה של חיילים על פי העיקרון העומד בבסיס מערכת המשפט הצבאית, אכיפתן של עברות שעברו חיילי צה"ל בזיקה לתפקידם, יידונו במערכת המשפט הצבאית. כדי שניתן יה יה להעמיד חייל לדין משמעתי צבאי בגין עברות חניה, הן צריכות להיות עברות על פי חוק השיפוט הצבאי (להלן - החש"ץ). עד יוני 2010 הייתה קיימת בחש"ץ הבחנה בין עברות חניה במקום אסור, שהן עברות על פי תקנות התעבורה (להלן - חניה ב"אדום לבן"), ומתוקף כך ניתן להעמיד בגינן לדין על פי החש"ץ, ובין עברות של חניה במקום חניה מוסדר בלא תשלום אגרה (להלן - חניה ב"כחול לבן"), שהן עברות על פי חוקי עזר עירוניים, אשר אינן נתונות באופן גורף להעמדה לדין על פי החש"ץ, ועל מנת להעמיד בגינן לדין משמעתי צבאי 27 , נדרש צה"ל לקבוע זאת בפקודות. כאמור, בנובמבר 2007 הגיע משהב"ט להסכם פשרה עם עיריית ת"א בנוגע לחובות העבר. בנוגע לדוחות עתידיים נקבע בהסכם זה, כי החל מאוקטובר 2007 יעביר משהב"ט לעירייה תשלומים בגין עברות חניה "באדום לבן" בניכוי 30% מסכום הדוח, בגין ההוצאות של משהב"ט וצה"ל הכרוכות בטיפול המנהלתי בגביית הקנסות ובהעברת התשלומים. כמו כן, נקבע שעל מנת לאפשר לצה"ל להתארגן בכל הקשור לטיפול בעברות חניה ב"כחול לבן", שההסדר האמור יחול עליהן החל מינואר 2009. בביקורת עלה, שרק ביוני 2010 , שנה ומחצה לאחר שההסדר עם עיריית ת"א בנוגע לעברות חניה ב"כחול לב ן" אמור היה להיכנס לתוקף, פרסם צה"ל תיקון לפקודת מטכ"ל28 ,, ולפיו חניה ב"כחול לבן", שלא על פי הסדר חניה הקבוע במקום מהווה עברה על פקודות הצבא, שניתן להעמיד בגינה את נהג הרכב לדין משמעתי. .__________________ .27 .דוח זה לא בחן את הטיפול המשמעתי של צה"ל בעבירות חניה 28 ."פקודת מטכ"ל שעניינה "בטיחות בדרכים והוראות שימוש בכלי רכב צבאיים משרד הביטחון 37 . בפברואר 2011 , בדיון בנושא ניהול משק הרכב האישי בצה"ל, הדגיש סגן הרמטכ"ל, אלוף יאיר נווה, בנוגע לדוחות חניה ועברות תנועה, כי " הצבא לא יישא באחריות על דוחות חנייה ועבירות תנועה של הפרט... נושאים מסוג זה יהיו באחריותו הבלעדית של הפרט והוא זה אשר יישא בהוצאות הכספיות בגינם" (ההדגשה במקור). סגן הרמטכ"ל קבע, כי על אכ"א, בתיאום עם אג"ת, משהב"ט ומפצ"ר, לעדכן את פקודות הצבא ולהסדיר את המנגנונים שיאפשרו גביית תשלומים מהפרט, וזאת עד אפריל 2011 . בביקורת עלה, כי רק בדצמבר 2011 פורסם תיקון לפקודת מטכ"ל שעניינה "כללי הסדר רכב צמוד - זכאות ואחריות לנזקים", ולפיו ניתן לנכות משכרו של משרת הקבע או לגבות בכל דרך הנתונה בצה"ל על פי דין חיובים שהושתו על צה"ל בגין שימוש ברכב בניגוד להוראות המחייבות. בינואר 2012 פרסם אכ"א הוראת קבע29 , "שנועדה לפרט את תהליך הטיפול בדוח חניה ("אדום לבן" ו"כחול לבן ) ואת אפשרויות הטיפול העומדות בפני החייל אשר עבר את העברה (להלן - הק"א). על פי ההק"א, על חייל שקיבל דוח חניה, לשלמו לרשות המקומית. היה והדוח הגיע למשטרה הצבאית, על מדור עברות במשטרה הצבאית (להלן - מדור עברות) לאתר את החייל ולשלוח לו הודעה על קיום הדוח, וזאת בתוך 14 .יום מקבלתו בתוך 30 יום מקבלת ההודעה, על החייל לבחור באחת משתי חלופות: תשלום הדוח לרשות המקומית או פנייה אליה כדי שתסב את הדוח על שמו לשם המשך טיפול (בקשה לביטול הדוח או בקשה להישפט). במקרה שהחייל יבחר בחלופה זו, הטיפול בדוח יהיה באחריותו. לחלופין, רשאי החייל להגיש למדור עברות בקשה להסב את הדוח על שם נהג אחר שהשתמש ברכב בעת ביצוע העברה או לבקש להישפט בדין משמעתי. בהק"א נקבע, כי אם יימצא שהחייל לא פעל באף לא אחת מהחלופות האמורות, אזי ינוכה משכרו תשלום בגובה הקנס הנקוב בדוח החניה, אלא אם מדובר בחייל חובה, שיועמד לדין משמעתי בגין עברה זו. לצורך יישום הליכי הטיפול בדוחות חניה, כפי שנקבעו בהק"א, עסקו גורמי אכ"א בפיתוח מערכת ממוחשבת. בספטמבר 2011 החל מדור עברות להזין למערכת השיטור הצבאית דוחות חניה שהתקבלו בגין עברות שבוצעו לאחר מאי 2011 . במרץ 2012 , בשל הצורך בביצוע שינויים ושיפורים במערכת המידע, נאלץ מדור עברות להזין בשנית את כל הדוחות. על פי נתוני ענף שיטור ומבצעים, נכון לאפריל 2012 הוזנו כל 3,140 דוחות החניה שהתקבלו החל ממאי 2011. ב- 2,883 (כ-92% ) דוחות הסתיים הטיפול מבחינת צה"ל, כלומר הדוח שולם לרשות המקומית או שהחייל נשפט בדין משמעתי, ויתר 257 ,הדוחות היו בשלבי איתור ובדיקה. עוד על פי הנתונים, נכון לאותו מועד198 חיילים שילמו את דוחות החניה ישירות לרשות המקומית, ול -188 נוכה הקנס במשכורתם. .__________________ .29 ."הק"א שעניינה "טיפול בדוחות חניה המועברים לצה"ל והסדרי חניה בתפקיד 38 דוח שנתי63ב .משרד מבקר המדינה מעיר, כי יש לראות כליקוי חמור מצב שבו על אף שלפחות משנת 2007 עוסקים משהב"ט וצה"ל בצורך באכיפת דוחות חניה, עד מרץ 2012 צה"ל לא הפעיל אמצעי אכיפה נגד החיילים מבצעי העברות. בכך הוא גרם למצב שבו, בשונה משאר תושבי המדינה, חיילים רבים לא חויבו בדין בגין עברות חניה. כתוצאה מכך, נדרשה הקופה הציבורית לשאת במימון דוחות חניה של חיילים בגין עברות שבוצעו עד מאי 2011. . סיכום והמלצות .כלי רכב במשהב"ט ובצה"ל נמסרים לבעלי תפקידים לשימוש אישי או לביצוע משימות ייעודיות. דוח זה מצביע על כך שלעתים שימוש בכלי רכב אלה נעשה ללא פיקוח ובקרה מספיקים ואף בניגוד לכללי מינהל תקין. משרד מבקר המדינה מעיר, שיש לראות בחומרה מצב שבו משך שנים רבות משהב"ט מצמיד כלי רכב לעובדיו ללא קביעת אמות מידה לזכאות. על מנכ"ל משהב"ט להנחות ללא דיחוי על קביעת אמות מידה לזכאות לרכב צמוד. כמו כן, יש לראות בחומרה את אי-הפעלת אמצעי אכיפה על ידי צה"ל נגד חיילים בגין דוחות חניה, וחיוב הקופה הציבורית במימון דוחות אלה. על צה"ל להשלים בהקדם את התהליכים שיאפשרו טיפול ראוי בדוחות החניה. נוכח הנראות הציבורית והעלות הכספית הכרוכה בהקצאת כלי רכב לשימוש של בעלי תפקידים בשירות הציבורי, על משהב"ט ועל צה"ל לפעול ללא דיחוי לתיקון מכלול הליקויים שעלו בדוח זה.

תקציר:
 משרד הביטחון 25 . היבטים בשימוש בכלי רכב לנהיגה עצמית במשרד הביטחון ובצה"ל .תקציר .נהיגה עצמית במשרד הביטחון (להלן - משהב"ט) ובצה"ל נעשית בעיקר בכלי רכב שמשהב"ט רוכש, שוכר או חוכר לתקופה קצובה בשיטת ליסינג תפעולי 1 (להלן- ליסינג) עבורו ועבור צה"ל. על פי נתוני אגף מבצעים לוגיסטיים ונכסים שבמשהב"ט (להלן - אמו"ן), ביוני 2012 כללה מצבת כלי הרכב לנהיגה עצמית (להלן- כלי רכב) במשהב"ט 431 :כלי רכב270 (%63 ) בבעלות משהב"ט, ו-155 (%36 ) שכורים2 .277 (%64 ) כלי רכב מכלל המצבה שימשו ככלי רכב צמודים3 ,93 שימשו ככלי רכב איגום4 ו-61 שימשו ככלי רכב יחידתיים 5. על פי הוראת אמו"ן6 , שעניינה העמדת כלי רכב לביצוע תפקיד (להלן - הוראת אמו"ן), סמנכ"ל וראש אמו"ן קובע את הזכאות לשימוש בכלי רכב, והחטיבה לתחבורה באמו"ן אחראית להקצאתם לעובדים. על פי נתוני אגף הטכנולוגיה והלוגיסטיקה בצה"ל (להלן - אט"ל), באוקטובר 2011 כללה מצבת כלי הרכב בצה"ל כ - 14,240 כלי רכב: כ -72% מהם בליסינג, כ-18% מהם כלי רכב שמשהב"ט רכש עבור צה"ל וכ-10% מהם כלי רכב שהמשרד שכר עבור צה"ל. כ-520 מכלל הרכבים השכורים הם כלי רכב צמודים7, וכ-890 הם כלי רכב משימתיים8. אט"ל נושא באחריות מטה לניהול משק כלי הרכב לנוסעים בצה"ל לרבות קביעת המדיניות, קביעת שיאים לזרועות ולגופי צה"ל וקביעת מפתחות תקינה. .פעולות הביקורת .בתקופה ספטמבר 2011 עד יוני 2012 בדק משרד מבקר המדינה היבטים בשימוש בכלי רכב במשהב"ט ובצה"ל. במשהב"ט נבדקו: קביעת הזכאות לכלי .__________________ .1 חכירת כלי רכב מחברת ליסינג, על פי רוב לתקופה של 36 חודשים. דוח זה אינו מתייחס להזמנות שמערכת הביטחון הוציאה לחברות הליסינג. 2 .בנוסף להם כללה המצבה שישה כלי רכב שאולים ממינהל הרכב הממשלתי 3 על פי הוראת משהב"ט שעניינה "שימוש בכלי רכב ממשלתי במשהב"ט" (להלן - המ"ב א'), רכב צמוד הינו כלי רכב ממשלתי שהוצמד לשימושו של בעל תפקיד במשהב"ט, כחלק מתנאי עבודתו של עובד, באישור הגורם המוסמך במשרד, ושבגינו מחויב העובד בזקיפת הטבה למשכורתו כמתחייב מהוראות החשב הכללי של משרד האוצר. 4 על פי המ"ב א', רכב איגום הוא כלי רכב ממשלתי שאינו צמוד דרך קבע לעובד מסוים, ומשמש את אגפי המשרד, בהתאם לצורך, לנהיגה עצמית. 5 על פי המ"ב א', רכב יחידתי הוא כלי רכב ממשלתי מהאיגום המשרדי, המשמש דרך קבע לצורכי העבודה של קבוצת עובדים באגף מסוים. 6 הוראה מאוגוסט 1993 , שעודכנה מספר פעמים ולאחרונה בדצמבר 2010. 7 רכב הניתן לשימוש אישי על פי הגדרת הזכאות שקבע אגף כוח אדם שבמטכ"ל. 8 .כלי רכב שצה"ל מקצה למשימות ייעודיות, בהתאם לתכנית עבודה שנתית 26 דוח שנתי63ב .רכב צמודי ם; המכרז שהוא ערך בשנת 2011 לשכירת כלי רכב; חלופות להתקשרות בנוגע לכלי רכב לתקופות ארוכות; והפיקוח ובקרה על השימוש בכלי רכב איגום ובכלי רכב יחידתיים. בצה"ל נבדקו: השימוש בשוברים למתן כלי רכב שכורים למפקדי חטיבות (להלן - מח"טים) ולמפקדי גדודים (להלן - מג"דים) במילואים, ואכיפת דוחות חניה לכלי רכב שבשימוש צה"ל. הביקורת נערכה במשהב"ט - באמו"ן, במינהל ההרכשה והייצור ובאגף הכספים; בצה"ל - באט"ל, באגף כוח אדם (להלן - אכ"א) ובמפקדת הפרקליט הצבאי הראשי. .עיקרי הממצאים .קביעת הזכאות לכלי רכב צמודים במשהב"ט .הזכאות לכלי רכב צמוד במשהב"ט נקבעת ללא אמות מידה, ועל ידי גורם יחיד. בביקורת לא נמצאו נימוקים להחלטות שקיבל הגורם המוסמך בנוגע לאישור הזכאות. מדובר במתן הטבה לעובד בהליך שאינו עולה בקנה אחד עם כללי מינהל תקין. .מכרז לשכירת כלי רכב .במכרז שפרסם משהב"ט לשכירת כלי רכב הוא התייחס לשתי תקופות שכירות בלבד - יומית ושנתית, בלי דרישה לקבל הצעת מחיר לשכירות חודשית. בכך משהב"ט לא הבטיח לעצמו ולצה"ל תנאי התקשרות עם מרב היתרונות. .חלופות להתקשרות בנוגע לכלי רכב לתקופות של שנה ומעלה .גם לאחר שנודעו למשהב"ט תוצאות ההשוואה שערך אט" ל, ולפיה חלופת החכירה בשיטת ליסינג זולה בהשוואה לשכירות, הוא המשיך לשכור עבור עובדיו כלי רכב לתקופות ארוכות. .שימוש ברכבי איגום ובכלי רכב יחידתיים במשהב"ט .הפיקוח והבקרה של אמו"ן על כלי רכב יחידתיים, המשמשים דרך קבע את צורכי עבודתם של אגפי משהב"ט ונמצאים בא חריותם, לקויים. מדוחות פנימיים של משהב"ט עולה, שהיו מקרים של שימוש בכלי רכב אלה לצרכים פרטיים, על ידי עובדים שאינם זכאים לכך, ומקרים של התחמקות מתשלום המס בגין זקיפת שווי כלי רכב צמוד. .כלי רכב שכורים למח"טים ולמג"דים במילואים .הפיקוח והבקרה של צה"ל על שוב רים לשכירת כלי רכב למח"טים ומג"דים במילואים לקויים. אף שבמהלך השנים התגלו מספר מקרים של זיוף שוברים משרד הביטחון 27 . לשכירת כלי רכב, שכתוצאה מכך חויב משהב"ט בתשלומים עודפים לחברות ההשכרה, אט"ל לא נקט צעדים שימנעו את זיוף השוברים. .אכיפת דוחות חניה לכלי רכב שבשימוש צה"ל .על אף שכבר משנת 2007 משהב"ט וצה"ל היו מודעים לקיום של דוחות בגין עברות חניה של חיילים, הדוחות לא טופלו, ועד מרץ 2012 צה"ל לא הפעיל אמצעי אכיפה נגד החיילים שביצעו את העברות. כתוצאה מכך, נדרשה הקופה הציבורית לשאת במימון דוחות חניה של חיילים. בינואר 2012 הסתכמו דרישות התשלום מצד הרשויות המקומיות בכ -19 מיליון ש"ח בגין עברות שנעברו עד מאי 2011. .סיכום והמלצות .כלי רכב במשהב"ט ובצה"ל נמסרים לבעלי תפקידים לשימוש אישי או לביצוע משימות ייעודיות. דוח זה מצביע על כך שלעתים שימוש בכלי רכב אלה נעשה ללא פיקוח ובקרה מספיקים ואף בניגוד לכללי מינהל תקין. משרד מבקר המדינה מעיר, שיש לראות בחומרה מצב שבו משך שנים רבות משהב"ט מצמיד כלי רכב לעובדיו ללא קביעת אמות מידה לזכאות. על מנכ"ל משהב"ט להנחות ללא דיחוי על קביעת אמות מידה לזכאות לרכב צמוד. כמו כן, יש לראות בחומרה את אי-הפעלת א מצעי אכיפה על ידי צה"ל נגד חיילים בגין דוחות חניה, וחיוב הקופה הציבורית במימון דוחות אלה. על צה"ל להשלים בהקדם את התהליכים שיאפשרו טיפול ראוי בדוחות החניה. .נוכח הנראות הציבורית והעלות הכספית הכרוכה בהקצאת כלי רכב לשימוש של בעלי תפקידים בשירות הציבורי, על משהב"ט ועל צה"ל לפעול ללא דיחוי לתיקון מכלול הליקויים שעלו בדוח זה. . .